_:ne367cbb309a8440c8406653e12f09764xb0
<http://schema.org/articleBody>
"Το γεγονός του απαράδεκτου αποκλεισμού της γιατρού από επιμελήτρια, επειδή «έκανε τα το έγκλημα» να έχει δύο παιδάκια, στηλιτεύει ο Τομεάρχης Υγείας της Κ.Ο. του ΣΥΡΙΖΑ- Προοδευτική Συμμαχία, Ανδρέας Ξανθός, με δήλωσή του :«Την ώρα που το ΕΣΥ είναι αποδιοργανωμένο και απροετοίμαστο μπροστά στο 4ο επιδημικό κύμα και έχει μεγαλύτερη ανάγκη από ποτέ την προσέλκυση μόνιμων γιατρών, το Υπουργείο Υγείας επιδεικνύει μισογυνικά αντανακλαστικά και υιοθετεί απαράδεκτες διακρίσεις απέναντι σε γυναίκα γιατρό που συμμετείχε  σε προκήρυξη μόνιμης σε δημόσιο νοσοκομείο.Σύμφωνα με καταγγελίες εκπροσώπων νοσοκομειακών γιατρών , το αρμόδιο Συμβούλιο Επιλογής Ιατρικού  Προσωπικού που έχει ορίσει το  Υπουργείο  Υγείας αποφάνθηκε ότι υποψήφια για τη θέση ιατρού σε βαθμό Επιμελητή Β’ πληροί τα τυπικά προσόντα και θεωρείται “πολύ αξιόλογη”, ωστόσο απορρίφθηκε επειδή μέλη του Συμβουλίου έκριναν ότι δεν θα μπορέσει να ανταποκριθεί στα ιατρικά της καθήκοντα επειδή είναι μητέρα δυο παιδιών. Η ιατρός απαίτησε αναπομπή (δηλαδή ακύρωση του πρακτικού κι επανάληψη της κρίσης) για να λάβει 4 μήνες μετά απορριπτική απάντηση υπογεγραμμένη από την Αναπληρώτρια Υπουργό Υγείας κα Μίνα Γκάγκα με την αιτιολογία «δεν προέκυψαν λόγοι αναπομπής του ανωτέρω πρακτικού». Με άλλα λόγια η κα Γκάγκα ως Αν. Υπ. Υγείας προσυπογράφει την έμφυλη διάκριση την οποία υφίσταται η γυναίκα ιατρός.Το δημόσιο σύστημα Υγείας χρειάζεται ισονομία και αξιοκρατία – και όχι αναχρονιστικές αντιλήψεις και αποκλεισμούς-  και για να γίνει ξανά ελκυστικό για τους νέους γιατρούς . Η νεοσυντηρητική κυβέρνηση της ΝΔ διολισθαίνει συνεχώς σε καταπάτηση  θεμελιωδών αρχών και κανόνων του Δικαίου σε θέματα εργασιακών δικαιωμάτων και ισότητας  των φύλων.Εκτός από την υπεράσπιση του δημόσιου χαρακτήρα του ΕΣΥ από τα κυβερνητικά σχέδια για την ιδιωτικοποίηση του, απαιτείται και υπεράσπιση του δικαιώματος κάθε γυναίκας εργαζόμενης να κρίνεται αποκλειστικά  και μόνο με βάση  τα προσόντα της και την εμπειρία της για την κατάληψη θέσης στο ΕΣΥ και όχι με βάση κοινωνικές προκαταλήψεις και στερεότυπα που δεν είναι αποδεκτά σε μια ευρωπαϊκή χώρα.»Δείτε επίσης :Μίνα Γκάγκα : «Aπέρριψε» γιατρό από επιμελήτρια επειδή έχει δύο παιδάκια\r\nΤο άρθρο αυτό δημοσιεύτηκε στο newscenter.gr\r\n\r\nΜε το WordPress Automatic Plugin από την codecanyon\r\nΠλέον στην ιστοσελίδα μας δημοσιεύονται αυτόματα άρθρα μέσω «RSS feeds».\r\nΑπό όποια σελίδα μας τα προσφέρει!\r\nΔεν φέρουμε καμιά απολύτως ευθύνη για το περιεχόμενο. \r\n\r\nΑν πιστεύεται πως αυτό το άρθρο πρέπει να διαγραφεί μην διστάσετε να μας βρείτε στα social media.\r\n"
<https://galaksias.gr/aparadektos-misogynismos-apo-to-ypourgeio-ygeias/>